nvidia/miracl-vision huggingface dataset:
Fredrik IV

Fredrik IV (tansk. Frederik 4.); (11. lokakuuta 1671 Kööpenhaminan linna, Kööpenhamina – 12. lokakuuta 1730 Odense, Tanskan kuningaskunta) oli Tanskan ja Norjan kuningas vuosina 1699–1730. Frederikin vanhemmat olivat Kristian V ja Charlotte Amalie af Hesse-Kassel (1650–1714). Hän oli vanhin kahdeksasta lapsesta, joista aikuisikään eläneet neljä veljeä ja sisar pysyivät naimattomina eikä heillä ollut jälkeläisiä. Hänellä oli lisäksi kuusi aviotonta sisaruspuolta, joista kaksi velipuolta etenivät korkeisiin valtion- ja armeijan virkoihin. Kruunprinssi Frederikin koulutus oli puutteellinen. Frederikille annettiin 18-vuotiaana valtaistuimen perillisenä paikka valtaneuvostossa. Kruununprinssinä Frederik laajensi koulutustaan ​​matkustamalla kamariherra Ditlev Wiben johdolla vuosina 1692-1693 Saksan kautta Italiaan, josta palattiin Ranskan ja Alankomaiden kautta kotiin. Matkalla hän ei kokenut henkistä valaistumista tai kehittymistä, tiede ja akateemiset opinnot eivät häntä kiinnostaneet, ainoastaan taide ja aistinautinnot
STEREO (avaruusohjelma)

STEREO (Solar TErrestrial RElations Observatory) on NASAn 26. lokakuuta 2006 Delta II -kantoraketilla avaruuteen laukaiseman kahden identtisen aurinkoluotaimen (STEREO A ja STEREO B) muodostama avaruusohjelma. Luotaimien tarkoituksena on siirtyä toisistaan eroaville kiertoradoille ja ottaa Auringon koronan kaasupurkauksista stereoskooppisia kuvia ja mitata Auringon aktiivisuutta. Kummankin luotaimen paino on noin 642 kg, korkeus 1,14 m, pituus 2,03 m ja leveys 1,22 m (aurinkopaneelin kanssa 6,47 m).
Sofia Magdalena

Sofia Magdalena (3. heinäkuuta 1746 Charlottenborgin linna, Kööpenhamina, Tanskan kuningaskunta – 21. elokuuta 1813 Ulriksdalin linna, Ruotsin kuningaskunta) oli Tanskan prinsessa ja Ruotsin kuningatar vuosina 1771–1792. Sofia Magdalenan elämä kylmäkiskoisen puolisonsa Kustaa III:n rinnalla oli onneton ja antoi aihetta huhuihin kruununperillisen isyydestä. Ulkoisen olemuksensa ja kykyjensä puolesta Sofia Magdalenalla olisi ollut edellytyksiä aktiiviseen julkiseen elämään, mutta hän tyytyi hoitamaan kuningattaren muodolliset velvollisuudet ja vetäytyi syrjään poliittisesta juonittelusta ja hovielämästä. Avioliitto oli solmittu vuonna 1766. Sofia Magdalena tuli raskaaksi vasta vuonna 1778 ja marraskuussa hän synnytti palatsin edustusmakuuhuoneessa. Lapsi oli poika, tuleva Kustaa IV Adolf. Vuonna 1782 syntyi toinen poika Karl Gustav, joka kuoli alle vuoden ikäisenä. Sofia Magdalenan vanhemmat olivat Tanskan kuningas Fredrik V ja tämän ensimmäinen puoliso, englantilainen prinsessa Louisa (1724–1751). Hän oli heidän toinen lapsensa ja vanhin tytär viidestä sisaruksesta. Lisäksi hänellä oli yksi velipuoli sekä viisi aviotonta sisaruspuolta
Salpausselän hyppyrimäet

Salpausselän hyppyrimäet on kolmen hyppyrimäen muodostama mäkihyppystadion Lahdessa, Lahden urheilukeskuksessa. Hyppyrimäkien kriittiset pisteet ovat nykyään K116 metriä HS130 metriä, K90 metriä HS100 metriä ja K64 metriä HS70 metriä. Lisäksi Lahden urheilukeskuksen alueella sijaitsevat Karpalon hyppyrimäet, joiden kriittiset pisteet ovat K38 metriä, K25 metriä, K15 metriä, K8 metriä ja K6 metriä. Suurmäen tornissa on kesäisin yleisölle avoin näköalapaikka ja alastulorinteen notkossa toimii kesäisin Lahden maauimala. Lahden Salpausselkä sijaitsee uloimmalla kolmesta geologisesta salpausselkämuodostelmasta. Vuonna 1922 ensimmäisiä Salpausselän kisoja varten rakennettiin K40-hyppyrimäki hyödyntäen mäenrinteen viereistä suppaa . Siitä hyppyrimäestä hypättiin vuoden 1926 MM-kilpailut. Hyppyrimäkeä suurennettiin vuonna 1931 mahdollistamaan 50 metrin hypyt. Seuraavia vuoden 1938 MM-kilpailuita varten rakennettiin uusi K62,5-hyppyrimäki, katsomo suurennettiin ja mäkihyppykilpailua seurasi 60 000 katsojaa. Seuraava remontti oli vuonna 1957 vuoden 1958 MM-kilpailuita varten. Vuonna 1964 Salpausselän kisojen yhteydessä järjestettiin ensimmäinen mäkihypyn joukkuekilpailu, jonka voitti Itä-Saksan joukkue. Samana vuonna rakennettiin uusi K73-suurmäki, jota remontoitiin vielä vuonna 1971
Jäähdytin

Jäähdytin, usein myös syyläri, on lämmönsiirrin, jossa virtaava fluidi luovuttaa lämpöenergiaansa toiselle, joko vastavirtaan tai jäähdyttimen läpi ristiin, kulkevalle fluidille eli jäähdytysaineelle, jolloin virtaavan fluidin lämpötila laskee. Yleisimmin virtaavana fluidina on neste (vesi, tisle, glykoli jne) ja jäähdyttävänä fluidina joko kylmä vesi tai kaasu (ilma). Jäähdytyksessä siirtyvän lämpöenergian määrä riippuu mm. ainepintojen välisestä pinta-alasta, fluidien ominaislämpökapasiteetista, jäähdytinmateriaalin lämmönsiirtokertoimesta sekä lämmönsiirtyvyydestä virtaavien aineiden ja lämmönsiirtopinnan välillä. Lämmönsiirtoa kuvataan tavallisesti ensimmäisen kertaluvun differentiaaliyhtälöillä. Nestejäähdytteisissä polttomoottoreissa jäähdyttimenä eli kansanomaisesti syylärinä toimii yleensä metalliputkikehikko, johon on kiinnitetty tiheä ohuiden metalliripojen muodostama kennosto, jonka läpi puhalletaan ilmaa. Jäähdytysnesteen (yleensä vesi-glykoliseosta) lämpöenergia siirtyy virtaavaan ilmaan. Ilmajäähdytteisissä polttomoottoreissa lämpö johdetaan suoraan sylinterin ulkopinnalla oleviin, pinta-alaltaan suuriin, jäähdytysripoihin, joiden läpi ilma virtaa. Polttomoottorien öljynjäähdyttimestä käytetään usein virheellisesti termiä "öljynlauhdutin". Kemian laboratorioissa yleisimmin käytetty jäähdytin on Liebig-jäähdytin, jossa kaksi sisäkkäistä putkea muodostaa annuluksen. Kuuma fluidi virtaa sisemmän putken läpi, ja luovuttaa entalpiansa putkien välisessä annuluksessa vastavirtaan kulkevalle kylmälle fluidille.
Terveydenhuollon oikeusturvakeskus

Terveydenhuollon oikeusturvakeskus (lyhenne TEO) oli aikaisemmin Suomen sosiaali- ja terveysministeriön hallinnonalalla toimiva viranomainen. 1. tammikuuta 2009 TEO ja Sosiaali- ja terveydenhuollon tuotevalvontakeskus (STTV) yhdistyivät muodostaen uuden Sosiaali- ja terveysalan lupa- ja valvontavirasto Valviran. TEO:n valvontaan kuuluivat terveydenhuollon toimintayksiköt kuten sairaalat, terveyskeskukset ja yksityiset lääkäriasemat. Ennen vuotta 2006 TEO ohjasi ja valvoi vain yksittäisiä terveydenhuollon ammattihenkilöitä. Valtiontalouden tarkastusvirasto arvosteli jälkeenpäin TEO:n hankintoja. Vuosina 2006–2008 virasto maksoi konsulttiyritys Accenturelle yhteensä 727 000 euroa. Accenture sai TEO:n verkkosivujen uudistuksen kilpailuttamatta ja se tuli maksamaan 220 000 euroa. Lopulta sivuista tuli niin hankalat käyttää, ettei henkilökunta osannut lisätä niille sisältöä, vaan tähän oli käytettävä konsulttipalveluja.
Housemarque

Housemarque on suomalainen videopelejä kehittävä yritys, joka syntyi Bloodhousen ja Terramarquen yhdistyessä vuonna 1995. Sen kotipaikka on Helsinki. Housemarque on vanhin toiminnassa oleva suomalainen pelitalo, ja se on kehittänyt muun muassa ensimmäisen suomalaisen konsolipelin ja ensimmäisen yli miljoona kappaletta myyneen suomalaispelin. Yhtiön menestynein peli on ollut Supreme Snowboarding (1999), jota on myyty ympäri maailman noin 1,4 miljoonaa kappaletta. Housemarque on erityisesti tunnettu Stardust-ammuntapelisarjasta, joka on myös pitkäikäisin suomalainen videopelisarja. Yritys aloitti 2006 yhteistyön Sonyn kanssa, ja se julkaisi seuraavana vuonna verkkopalvelussaan ladattavana pelinä Super Stardust HD:n. Housemarque on sen jälkeen kehittänyt Sonyn ja Microsoftin konsolien verkkopalveluihin useita pelejä, kuten Dead Nationin, Outlandin ja Resogunin. Yhtiö on ollut kesäkuusta 2021 lähtien Sony Interactive Entertainmentin omistuksessa. Yksi Housemarquen perustajajäsenistä, Harri Tikkanen, päätyi demoskeneen 17-vuotiaana vuonna 1989. Demoskenessä luotiin koodaamalla visuaalisesti näyttäviä, ei-pelattavia ohjelmia eli demoja. Hän kävi Iisalmessa demopartyissa, joiden kautta hän pääsi mukaan Bloodsuckers-nimiseen demoryhmään. Ryhmä tapasi säännöllisesti ja teki muutaman vuoden ajan demoja
Raymond Cattell

Raymond Bernard Cattell (20. maaliskuuta 1905 – 2. helmikuuta 1998) oli merkittävä englantilais-yhdysvaltalainen psykologi, joka tutki persoonallisuuspiirteitä ja älykkyyttä. Entisenä kemistinä Cattell pyrki luomaan persoonallisuuden piirteiden taksonomian, joka vastaisi kemian alkuaineiden jaksollista järjestelmää. Cattellilta on peräisin myös jaottelu joustavaan ja kiteytyneeseen älykkyyteen. Cattell kehitti Sixteen Personality Factor Questionnairen.
Båtsfjord

Båtsfjord (suom. Paattivuono, pohjoissaameksi Báhcavuotna) on kunta Pohjois-Norjassa Finnmarkin läänissä. Pääelinkeinot ovat kalastus ja kalateollisuus. Nähtävää kunnassa on esimerkiksi paikallinen kirkko vuodelta 1971, jossa on Euroopan suurimpia lasimaalauksia. Kunnan alueella on myös keskiaikaisia raunioita ja kivikauden asutuksen jäänteitä. Luonnosta kiinnostuneet voivat vierailla luonnonsuojelualueella olevalla lintutunturilla, jossa voi nähdä useita eri lintulajeja. Båtsfjordin kunta rajoittuu pohjoisessa Jäämereen, idässä Vuoreijaan, etelässä Vesisaareen ja lännessä Berlevågiin. Vuoden 2022 alussa kunnassa oli 2 165 asukasta. Norjan läänit | Norja
Fredrik II (Tanska)

Fredrik II (1. heinäkuuta 1534 Haderslevhus, Haderslev – 4. huhtikuuta 1588 Antvorskovin linna, Slagelse, Tanskan kuningaskunta) oli Tanskan ja Norjan kuningas vuosina 1558–1588. Hänen vanhempansa olivat Kristian III ja prinsessa Dorothea von Saxe-Lauenburg (1511–1571), jonka sisar oli Kustaa Vaasan ensimmäinen puoliso Katariina von Saxe-Lauenburg. Hän oli viisilapsisen perheen vanhin poika. Hänen nuoremmasta veljestään herttua Magnuksesta (1540–1583) tuli Liivinmaan kuningas. Ajalle poikkeuksellisesti lapset kasvoivat vanhempiensa luona eikä heitä lähetetty kasvattavaksi sukulaisten hoveihin tai isovanhempiensa talouteen. Kruununprinssi Frederikin koulutus, vaikkakin syvällinen ja perusteellinen, keskittyi kirkolliseen ja luterilaiseen oppiin ja hän opiskeli pääasiassa teologisia ohjeita. Vaikka Tanskan valtakunnankansleri ehdotti ja suunnitteli ruhtinaallista koulutusohjelmaa, johon sisältyi talouden, diplomatian ja sotataitojen oppiminen, sitä ei toteutettu kokonaan, koska kanslerin ja Kristian III:n suhde heikkeni ennen kuin koulutus ehti alkaa. Elämä vanhempien Kristian III:n ja Dorothean hovissa oli täynnä kiihkeää luterilaista kristinuskoa, jossa kaikki heidän lapsensa luonnollisesti kasvoivat. Maaliskuussa 1538 valtakunnankansleri Wolfgang von Utenhof ehdotti koulutusohjelmaa nuorelle prinssi Frederikille. Hänellä oli määrä olla tanskalainen ylihoviherra, mutta hänen täytyi myös työskennellä ja hänet tarkasti päivittäin kamariherra, jonka piti olla luotettava mies Holsteinin aatelistosta
Lainsuojaton

Lainsuojaton eli rauhaton tai henkipatto on henkilö, joka on tuomittu raskaiden rikosten johdosta menettämään ”rauhansa” eli lain antaman suojan. Käytännössä tämä tarkoittaa, että tällaisen henkilön saa kuka tahansa vapaasti surmata. Määräaikainen tai elinikäinen lainsuojattomuus oli rangaistuksena käytössä muun muassa varhaiskeskiajan Skandinaviassa ja Englannissa. Lainsuojattomiksi (outlaws) on usein kutsuttu myös etsintäkuulutettuja rikollisia Yhdysvaltain villissä lännessä 1800-luvulla: tällaisten henkilöiden kiinniottajalle voitiin maksaa palkkio, jos hän toimitti viranomaisille etsintäkuulutetun tai tämän ruumiin. Ajan kirjallisuus romantisoi usein keskiajan englantilaisten lainsuojattomien (keskienglanniksi outlaue, myöhemmin outlaw) elämää. Kuuluisin englantilainen lainsuojaton lienee Robin Hood. Todellisuudessa lainsuojattomien elämä oli ankeaa – anglosaksien ajoilta periytyvissä laeissa heidän omaisuutensa tuomittiin menetettäväksi kruunulle, ja kuka tahansa, joka avusti lainsuojatonta, joutui itse vaaraan, koska lainsuojattoman avustaminen oli itsessään rikos. Lainsuojattoman surmaaminen ei ollut murha vaan kunniakas teko. Tämän takia lainsuojattomat joutuivat käytännössä piileksimään yhteisöjen ulkopuolella esimerkiksi metsissä. Heidän yhteytensä koko yhteiskuntaan oli käytännöllisesti katsoen poistettu. Anglosaksien laissa myös henkilö, joka pakoili oikeudenkäyntiä tai syytettä raskaasta rikoksesta, voitiin julistaa lainsuojattomaksi myös ilman oikeudenkäyntiä, koska oikeuden pakoilu oli itsessään kuolemanrangaistuksella rangaistava rikos. Lain suoja voitiin kuitenkin palauttaa, jos henkilö saapui oikeuteen vastaamaan syytöksiin
Dansgaard–Oeschgerin tapahtuma

Dansgaard-Oeschgerin tapahtumilla (DO-tapahtuma) tarkoitetaan viime jääkauden aikana ja lopussa tapahtuneita ilmaston muutoksia, jotka johtuivat Golfvirran äkillisestä käynnistymisestä aikaisemman jäätikön sulamisveden aiheuttaman salpautumisen jälkeen. Tutuin DO-tapahtuma oli 14 700 vuotta sitten jääkauden loppuvaiheen lämpimän Bölling-kauden alussa. DO-tapahtuman jälkeen lämpötila laski yleensä melko hitaasti satojen vuosien ajan, mutta saattoi laskea nopeastikin kohti normaalia jääkausitilaa. Näitä muutoksia tapahtui voimakkaina vain jääkauden keskikylmässä vaiheessa. Ne aiheuttivat kylmän jääkauden keskelle lauhoja "suojasäitä", interstadiaaleja, joiden vaikutus tuntui eniten Atlantin seuduilla. Golfvirta pysyy käynnissä, koska Pohjois-Atlantilla sen viilentynyt, suolainen vesi vajoaa raskaampana syvyyksiin. Lämpimällä kaudella jäätiköistä sulanut suolaton vesi esti alkujaan suolaisen Golfvirran vajoamisen alas ja siten veden kierron Pohjois-Atlantilla. Kun suolaton vesi oli ajan mukana haihtunut pois, kierto saattoi taas alkaa ja tapahtui nopea lämpeneminen. Tämä taas sulatti jäätä, mikä tuotti Golfvirran pysäyttänyttä suolatonta vettä. Näin tropiikista virrannut lämmin suolainen merivirta ja jäätikön kylmät suolattomat sulamisvedet tuottivat värähtelijän, jonka värähtelyjakso riippui veden haihtumisnopeudesta, joka oli hidas pohjoisessa kylmällä jääkaudella. DO-tapahtumia sattui viime jääkaudella 24, ja niitä on syvämerikairausten mukaan sattunut aikaisemmillakin jääkausilla. DO-tapahtumat tuottivat jääkaudella interstadiaaleja, lämpimiä kausia
Rauhansopimus

Rauhansopimus on kahden tai useamman osapuolen, yleensä valtion tai liittoutuman välinen sopimus, jolla lopetetaan osapuolten välinen sotatila. Se on erotettava aselevosta, joka on sopimus vihollisuuksien lopettamisesta, antautumisesta, jossa toinen osapuoli luopuu sotatoimista, ja tulitauosta, jossa osapuolet väliaikaisesti tai pysyvästi lopettavat taistelut. Rauhansopimuksen sisältö riippuu yleensä sen konfliktin laadusta, joka sillä lopetetaan. Laaja-alaisten konfliktien lopettamiseksi saatetaan joko laatia monenvälinen kansainvälinen sopimus, jonka allekirjoittavat kaikki sotaan osallistuneet valtiot, tai erilliset rauhansopimukset jokaiselle valtiolle. Rauhansopimus voi sisältää määräyksiä monenlaisia asioista. Tyypilliä asioita, joista on ollut säännöksiä monissa rauhansopimuksissa, ovat: Rauhansopimusta edeltää usein tulitauko tai aselepo, jolla sotatoimet lopetetaan, taikka väliaikaiseksi tarkoitettu välirauhansopimus. Rauhansopimusta ei yleensä tehdä sisällissodan päättyessä, sillä rauhansopimus edellyttää, että osapuolet tunnustavat toisensa eri valtioiksi. Esimerkiksi Yhdysvaltain sisällissodassa etelävaltiot tosin julistautuivat Yhdysvalloista eronneeksi erilliseksi liittovaltioksi, Konfederaatioksi, mutta Yhdysvaltain hallitus, joka sodan aikana hallitsi vain pohjoisvaltioita, ei tätä päätöstä koskaan hyväksynyt. Kun etelävaltiot lopulta antautuivat, sota päättyikin ilman rauhansopimusta. Sen sijaan, kun jokin valtio onnistuu itsenäistymään toisesta valtiosta, tämän vuoksi mahdollisesti syttynyt sota usein lopetetaan rauhansopimuksella. Niinpä esimerkiksi Yhdysvaltain vapaussota päättyi Pariisin rauhansopimukseen vuonna 1783. Myös Suomen itsenäistymisen jälkeen Suomen ja Neuvosto-Venäjän välinen sotatila lopetettiin Tarton rauhansopimuksella vuonna 1920
Sylvia

Sylvia tai Sylwia on latinalaisperäinen naisen etunimi, joka esiintyy myös muodossa Silvia. Nimi on johdettu latinan metsää tarkoittavasta sanasta silva, ja sana on myös kerttujen suvun tieteellinen nimi. Suomessa Sylvia-nimen tekivät suosituksi Topeliuksen Sylvian laulut. Topeliuksen aloitteesta perustettiin myös Sylvia-yhdistys, lasten eläinsuojeluyhdistys. Vuoden 2019 loppuun mennessä nimi Sylvia on Suomessa annettu noin 14 840 henkilölle, joukossa muutama mies. Sylvian nimipäivä on 8. elokuuta.
McLaren MP4/13

McLaren MP4/13 oli menestyksekäs auto, jolla McLaren -talli kilpaili Formula ykkösissä kaudella 1998. MP4/13:n ylivoima näkyi jo kauden avauskisassa Australian Grand Prix’ssa, kun tallin kuljettajat Mika Häkkinen ja David Coulthard ohittivat kaikki muut kuljettajat vähintään yhdellä kierroksella. Ferrarin Michael Schumacher antoi kauden kuluessa hyvän vastuksen, mutta Häkkisestä tuli maailmanmestari. McLaren voitti myös valmistajien mestaruuden Häkkisen kahdeksalla ja Coulthardin yhdellä voitolla. Auton suunnittelusta vastannut Adrian Newey kehitti monia ideoita autoa varten, kuten painopisteen alentamista paremmalle painonsiirtymälle, v-muotoisen rungon sekä jarruohjausjärjestelmän. (lihavointi tarkoittaa paalupaikkaa) Tallipäällikkö: Andrea StellaKilpakuljettajat:4. Lando Norris · 81. Oscar PiastriTestikuljettajat: Pato O’Ward · Ryō Hirakawa · Will Stevens · Oliver TurveyFormula 1 -autot:M2B · M4B · M5A · M7A · M7C · M9A · M14A · M7D · M14D · M19A · M19C · M23 · M26 · M28 · M29 · M30 · M29F · MP4/1 · MP4/1B · MP4/1C · MP4/1E · MP4/2 · MP4/2B · MP4/2C · MP4/3 · MP4/4 · MP4/5 · MP4/5B · MP4/6M · MP4/6B · MP4/7A · MP4/8 · MP4/9 · MP4/10 · MP4/10B · MP4/10C · MP4/11 · MP4/11B · MP4/12 · MP4/13 · MP4/14 · MP4/15 · MP4-16 · MP4-17 · MP4-17D · MP4-18 · MP4-19 · MP4-19B · MP4-20 · MP4-21 · MP4-22 · MP4-23 · MP4-24 · MP4-25 · MP4-26 · MP4-27 · MP4-28 · MP4-29 · MP4-30 · MP4-31 · MCL32 · MCL33 · MCL34 · MCL35 · MCL35M · MCL36 · MCL60 · MCL38
Elvira Willman-Eloranta

Agnes Elvira Maria Willman-Eloranta (o.s. Willman, 10. elokuuta 1875 Uusikaupunki – 17. huhtikuuta 1925 Moskova, Neuvosto-Venäjä) oli suomalainen näytelmäkirjailija ja toimittaja, joka oli myös yksi varhaisen työväenliikkeen merkittävimmistä naisvaikuttajista. Hän kuului aluksi sosialidemokraattiseen puolueeseen ja oli myöhemmin mukana Neuvosto-Venäjällä perustetun SKP:n toiminnassa. Willman muutti Neuvostoliittoon vuonna 1923 ja hänet teloitettiin Moskovassa vuonna 1925 syytettynä osallisuudesta niin sanottuihin Kuusisen klubin murhiin. Hänen puolisonsa oli kansanedustaja Voitto Eloranta, joka teloitettiin Pietarissa marraskuussa 1922 samasta syystä. Elvira Willman syntyi uusikaupunkilaiseen laivanvarustajasukuun, sähköttäjä Johan Gustaf Willmanin ja Sofia Kristiina Juliana Willmanin (o.s. Björkros) kaksikieliseen säätyläisperheeseen. Vanhemmat erosivat Willmanin ollessa oppikouluikäinen, jolloin Willman muutti äitinsä ja sisarustensa kanssa Helsinkiin
Cherry Bombz

The Cherry Bombz oli Hanoi Rocksin entisten kitaristien Andy McCoyn ja Nasty Suiciden kesästä 1985 syksyyn 1986 toiminut yhtye. Kesällä 1985 Hanoi Rocksin hajottua siinä soittaneet Andy McCoy, Nasty Suicide ja Terry Chimes perustivat The Cherry Bombzin, jonka laulajaksi otettiin Toto Coelo -yhtyeessä vaikuttanut Anita Chellamah ja basistiksi Timo Kaltio. Musiikillisesti yhtyeen oli tarkoitus siirtyä Hanoi Rocksia melodisempaan suuntaan. Cherry Bombz esitti monia Hanoi Rocksin kappaleita, joita ei ollut ehditty levyttää Hanoi Rocks -albumeille. Ensimmäinen kokoonpano ehti levyttää Britanniassa alun perin julkaistun 7"-singlen ”Hot Girls In Love” / ”Feline Feeling” sekä Hot Girls In Love -EP:n. Yhtyeen piti julkaista kokonainen LP, mutta rahat eivät riittäneet kuin mini-LP:seen The Cherry Bombz, joka oli sama kuin aiemmin julkaistu EP, mutta lisänä oli kappale ”Pin-Up Boy”.lähde? Loppuvuoden 1985 yhtyeessä jäsenenä ollut Timo Kaltio korvattiin vuoden 1986 alusta lähtien Dave Tregunnalla (The Lords of the New Church, Sham 69). Tämä kokoonpano julkaisi 7"-singlen ”House Of Ecstasy” / ”Declaration”, EP:n ”House of Ecstasy” / ”Declaration” / ”Countryfield Inner City Blues” /”Running (Back To Your Lover)”. Lisäksi samana vuonna syntyivät keikkavideot Hot Girls In Love ja Live At The Marquee sekä kokoelmakasetti 100 Degrees In The Shade. Yhtye teki kymmenen päivän kiertueen Yhdysvalloissa keväällä 1986. Yhtye hajosi syksyllä 1986, minkä jälkeen julkaistiin vielä seuraavana vuonna live-LP Coming Down Slow.
McLaren MP4/15

McLaren MP4/15 oli auto, jolla McLaren-talli kilpaili kaudella 2000 Formula ykkösissä kuljettajinaan Mika Häkkinen ja David Coulthard. Auto osoittautui todella kilpailukykyiseksi. Sillä saavutettiin seitsemän voittoa, mutta sekä valmistajien että kuljettajien mestaruus meni Ferrarin Michael Schumacherille, joka ajoi Ferrari F1-2000 autoa. McLaren MP4/15 autolla Mika Häkkinen teki kuuluisaksi tulleen ohituksensa Michael Schumacherista Belgian Grand Prix'ssa. Häkkinen ohitti samalla kertaa sekä kierroksella ohitettavan Ricardo Zontan, että kilpailua johtaneen Michael Schumacherin. Tallipäällikkö: Andrea StellaKilpakuljettajat:4. Lando Norris · 81. Oscar PiastriTestikuljettajat: Pato O’Ward · Ryō Hirakawa · Will Stevens · Oliver TurveyFormula 1 -autot:M2B · M4B · M5A · M7A · M7C · M9A · M14A · M7D · M14D · M19A · M19C · M23 · M26 · M28 · M29 · M30 · M29F · MP4/1 · MP4/1B · MP4/1C · MP4/1E · MP4/2 · MP4/2B · MP4/2C · MP4/3 · MP4/4 · MP4/5 · MP4/5B · MP4/6M · MP4/6B · MP4/7A · MP4/8 · MP4/9 · MP4/10 · MP4/10B · MP4/10C · MP4/11 · MP4/11B · MP4/12 · MP4/13 · MP4/14 · MP4/15 · MP4-16 · MP4-17 · MP4-17D · MP4-18 · MP4-19 · MP4-19B · MP4-20 · MP4-21 · MP4-22 · MP4-23 · MP4-24 · MP4-25 · MP4-26 · MP4-27 · MP4-28 · MP4-29 · MP4-30 · MP4-31 · MCL32 · MCL33 · MCL34 · MCL35 · MCL35M · MCL36 · MCL60 · MCL38
McLaren MP4/14

McLaren MP4/14 oli auto, jolla McLaren -talli kilpaili kaudella 1999 Formula ykkösissä. Autoa ajoivat tallin kuljettajat David Coulthard ja Mika Häkkinen, joka onnistui voittamaan kuljettajien mestaruuden. Tallimestaruus meni kuitenkin Ferrarille. Kausi 1999 ei alkanut parhaalla mahdollisella tavalla, sillä sekä Häkkinen että Coulthard keskeyttivät avauskisassa Australiassa. (lihavointi tarkoittaa paalupaikkaa) Tallipäällikkö: Andrea StellaKilpakuljettajat:4. Lando Norris · 81. Oscar PiastriTestikuljettajat: Pato O’Ward · Ryō Hirakawa · Will Stevens · Oliver TurveyFormula 1 -autot:M2B · M4B · M5A · M7A · M7C · M9A · M14A · M7D · M14D · M19A · M19C · M23 · M26 · M28 · M29 · M30 · M29F · MP4/1 · MP4/1B · MP4/1C · MP4/1E · MP4/2 · MP4/2B · MP4/2C · MP4/3 · MP4/4 · MP4/5 · MP4/5B · MP4/6M · MP4/6B · MP4/7A · MP4/8 · MP4/9 · MP4/10 · MP4/10B · MP4/10C · MP4/11 · MP4/11B · MP4/12 · MP4/13 · MP4/14 · MP4/15 · MP4-16 · MP4-17 · MP4-17D · MP4-18 · MP4-19 · MP4-19B · MP4-20 · MP4-21 · MP4-22 · MP4-23 · MP4-24 · MP4-25 · MP4-26 · MP4-27 · MP4-28 · MP4-29 · MP4-30 · MP4-31 · MCL32 · MCL33 · MCL34 · MCL35 · MCL35M · MCL36 · MCL60 · MCL38
Marokon Grand Prix

Marokon Grand Prix oli Marokossa ajettu Formula 1 -sarjan osakilpailu. Marokon Grand Prix ajettiin vain kerran vuonna 1958 Ain-Diabin maantieradalla. Kilpailun voitti britti Stirling Moss Vanwallilla. Radan suunnittelivat ja rakennuttivat kuudessa viikossa Marokon kuninkaallisen autoliiton jäsenet kuningas Mohammed V:n hyväksynnän jälkeen. Ennen Formula 1 -kilpailun asemaa radalla järjestettiin vuonna 1957 sarjan ulkopuolinen kilpailu, jonka voitti Jean Behra Maseratillaan. Marokon osakilpailu toimi Formula 1 -kauden 1958 päätöskilpailuna, missä Mike Hawthorn varmisti mestaruutensa. Samassa kilpailussa Stuart Lewis-Evans sai kolarin seurauksena pahoja palovammoja ja kuoli myöhemmin sairaalassa.
Casey Affleck

Parhaan miespääosan Oscar2016 Manchester by the Sea Caleb Casey McGuire Affleck-Boldt (s. 12. elokuuta 1975 Falmouth, Massachusetts) on yhdysvaltalainen Oscar-palkittu elokuvanäyttelijä, -ohjaaja ja -tuottaja. Hän sai pääosastaan draamaelokuvassa Manchester by the Sea (2016) sekä Oscarin, Golden Globen että Bafta-palkinnon. Casey Affleck nousi julkisuuteen esiintymällä Gus Van Santin elokuvissa Hinnalla millä hyvänsä (1995), Will Hunting (1997) ja Gerry (2002). Hän näytteli myös Ocean’s Elevenistä alkaneen elokuvatrilogian kaikissa kolmessa osassa vuosina 2001–2007. Vuonna 2007 Affleck sai ensimmäisen Oscar-ehdokkuutensa elokuvasta Jesse Jamesin salamurha pelkuri Robert Fordin toimesta. Samana vuonna Affleck näytteli pääroolia rikostrillerissä Gone Baby Gone. Vuonna 2010 hän ohjasi elokuvan I'm Still Here, jonka pääosassa näytteli hänen lankonsa Joaquin Phoenix. Affleckin vanhemmat ovat Christopher Anne ”Chris” (o.s. Boldt) ja Timothy Byers Affleck